
[bookmark: Title]הנדון: בקשת מידע בנוגע להפקדות בחשבון הקנטינה ורכישות בקנטינות אצל אסירים ביטחוניים

לפנייתך שבנדון הרינו להשיבך כדלקמן:
1. במענה לסעיפים 3 ו-4: 
1.1. ההפקדה לאסיר בטחוני מתבצעת ב-2 דרכים כמפורט להלן: 
1.1.1. באמצעות "בנק הדואר" - גוף אזרחי שאינו כפוף להנחיות או למרות שב"ס, ולכן  פקיד הבנק מבצע הפקדה מכל מפקיד שמתייצב בבנק הדואר ללא חובת זיהוי המפקיד מלבד ת.ז. ורישום  מספרה.
1.1.2. הפקדה בבית הסוהר במהלך ביקורי משפחות –באמצעות בן משפחה מקרבה ראשונה אשר מגיע לבקר אסיר ביטחוני להפקיד עבורו כספים. 
1.2. נוכח האמור לעיל, אין באפשרותנו לדעת את זהות המפקידים בבנק הדואר, האם הינם בני משפחה או מפקידים שאינם שייכים למשפחה. יחד עם זאת יש בידנו המידע אודות  סה"כ ההפקדות המפקידים במהלך ביקורי משפחות בלבד, היות ורק בני משפחה זכאים להפקדה בביקורים. מצ"ב קובץ אקסל המפרט נתונים אודות הפקדות שבוצעו בהתפלגות לפי חודשים ושנים.   
           
2. במענה לסעיף 5: נוהל – 07-1008, שעודכן לאחרונה ב-5 ביולי 2020,  העוסק ב"הפקדות משפחה ואחרים לחשבון האסיר" מפורסם באתר האינטרט הנך מוזמן לעיין בו, להלן הקישור:	 נוהל 07-1008.

3. במענה לסעיף 6: להלן הסכומים אותם ניתן להפקיד מידי חודש באופן פרטי, בנוסף ל- 400 ₪ המופקדים על ידי הרש"פ, ראה סעיף 4.1.1.2 בנוהל 07-1008:

	אוכלוסיית האסירים
	הסכום 

	אסירי חמא"ס תושבי שטחים
	עד 800 ₪ פרטי + 400 ₪ על ידי הרש"פ

	אסירי חמא"ס שאינם תושבי שטחים
	עד 1,200 ₪   

	אסירים מארגונים אחרים תושבי שטחים
	עד 1,200 ₪ פרטי + 400 ₪ על ידי הרש"פ

	אסירים מארגונים אחרים שאינם תושבי  שטחים
	עד 1,600 ₪.




4. במענה לסעיף 7  
4.1. סעיפים א – ב' : כאמור סכומי ההפקדות ומספר האסירים להם הופקדו הכספים נמסרו לכם בסעיף 1 ב' לעיל.  
4.2. סעיף ג - סכום ההפקדה הוא בהתאם לנוהל המפורט לעיל, כפי שפורט בטבלה. נוהל זה, ככל הנהלים, מאושר על ידי הנהלת שב"ס. 
4.3. סעיף ד' –נדגיש ונציין כי שרות בתי הסוהר אינו מוסר שמות אסירים באופן גורף ובכל תנאי, ובוודאי ובוודאי שב"ס אינו מוסר שמות אזרחים/תושבים שאינם באחריות שב"ס. בקשתכם בסעיף זה נדחתה, בהתאם לסעיף 9 א (3) לחוק חופש המידע: "מידע שגילויו מהווה פגיעה בפרטיות...".  
     
5. במענה לסעיף 8   לגבי נוהל רכישות מס' 4021-02 :
5.1. במענה לסעיף א' - בעניין המוצרים העומדים למכירה לאסירים הביטחוניים, הרי שהפריטים הנמכרים במרכזי המכר ניתנים למכירה לכלל האוכלוסיות, להוציא פריטים בודדים שיש לגביהם מניעה ביטחונית, או פריטים שמיועדים לאוכלוסייה זו או אחרת.
5.2. במענה לסעיף ב' - במרכזי המכר  נמכרים כיום כ- 1200 פריטים (לאחר צמצום מאות רבות של פריטים). הרשימה הזו משתנה מעת לעת, בהתאם לניהול מלאי ולצערנו, אין בידנו  להפיק המידע בהתפלגות המבוקשת. בקשתכם בסעיף זה נדחתה, בהתאם לסעיף 8  (3) לחוק חופש המידע:  "לאחר שנקטה אמצעים סבירים, התברר לה שלא ניתן לאתר את המידע, או שאינו מצוי ברשותה". 
5.3. במענה לסעיף ג' - בכל הנוגע לשינוי במוצרים - רשימת המוצרים בנוהל הינה רשימה כללית בהתייחס למשפחות מוצרים הניתנים לרכישה והחזקה במתקני הכליאה. בתקופה האחרונה הופחתו מספר רב של מוצרים (מעל 800 מוצרים). שינוים ברשימת המוצרים חלים ממס' סיבות: ביטחון, תנאי מחיית אסירים, שינויים בשוק מוצרי המזון וכדומה. 
5.4. במענה לסעיף ד' - בכל הנוגע לפרסום בפומבי  של רשימת המוצרים – הרשימה והשינויים בה אינם מתפרסמים בפומבי. יחד עם זאת, הרשימה המיועדת לאסירים הרוכשים בקנטינה, מפורסמת בלוח המודעות, ומתעדכנת מידי חודש. 

                 בברכה, 
          (חתום במקור)
     עו"ד אילנה איבגי, ר/כ
בשם הממונה על חופש המידע

